ผลวิจัยเผย นโยบาย "ฮิลลารี-ทรัมป์" ส่งผลกระทบต่อเศรษฐกิจโลก ต่างกันสุดขั้ว!! - FINNOMENA
16 ส.ค. 2559

เนื่องจากอีกแค่ 3 เดือนกว่า ก็จะได้รู้กันแล้วว่าใครจะได้เป็นประธานาธิบดีสหรัฐ ทั้งสื่อและนักวิเคราะห์ก็ออกบทวิเคราะห์ออกมาเรื่อยๆ แต่มีผลงานวิจัยอยู่ 2 ชิ้นที่น่าสนใจ ที่ออกโดย มูดีส์ อนาไลติกส์ และ โนมูระโฮลดิ้ง อิงก์
ซึ่งผลลัพธ์ที่ได้ออกมนั้นแตกต่างกันสุดขั้ว คือ
ถ้าหาก “ฮิลลารี” ได้เป็นปธน.นั้น
นโยบายเศรษฐกิจของเธอเมื่อรวมกันแล้วจะทำให้เศรษฐกิจของสหรัฐอเมริกา แข็งแกร่งยิ่งขึ้น
อันเนื่องมาจากการขึ้นภาษีกลุ่มคนรวยในประเทศ การใช้จ่ายเพื่อลงทุนด้านสาธารณูปโภคจะส่งผลให้มีเม็ดเงินราว 300,000 ล้านดอลลาร์ อัดฉีดเข้าไปในระบบในช่วงระยะเวลา 5 ปี จะก่อให้เกิดรายได้ “พิเศษ” ขึ้นมา 150,000 ล้านดอลลาร์
และจีดีพีแท้จริงจะโตราว 2.7% ต่อปี เศรษฐกิจจะสร้างงาน 10.4 ล้านตำแหน่ง อัตราว่างงานจะลดลง 3.7% ในปี 2561 เป็นต้น
ส่วนถ้านำนโยบายของ “ทรัมป์” มาใช้
สหรัฐอเมริกาจะกลายเป็นชาติที่ถูกโดดเดี่ยวทางเศรษฐกิจมากยิ่งขึ้นและเสื่อม อิทธิพลลง
เนื่องจากเสนอที่จะลดภาษีลง และจะทำให้อัตราภาษีเงินได้ ส่วน บุคคลระดับสูงสุดลดจาก 39.6% เหลือเพียง 25%
ภาษีมรดกถูกยกเลิก และผู้อพยพซึ่งไม่มีเอกสารที่ถูกต้องตามกฎหมายราว 11.3 ล้านคน จะถูกเนรเทศ
ประเทศจะเผชิญภาวะถดถอย ซึ่งจะเริ่มตั้งแต่ปี 2561 และจะต่อเนื่องไปจนถึงปี 2563 จีดีพีแท้จริงจะติดลบสูงสุดใกล้ ๆ 2.4% จากภาพรวมตามนโยบายของทรัมป์
ส่วนผลสำรวจของโนมูระ นั้นเน้นไปที่ผลกระทบต่อประเทศอื่นๆ โดยระบุว่า หาก “ทรัมป์” ได้เป็น ปธน. เอเชียจะได้รับผลกระทบไม่ใช่น้อย
โดยคาดว่ารัฐบาลทรัมป์น่าจะตั้งกำแพงภาษีสำหรับสินค้าที่ส่งมาจากจีน เกาหลีใต้ และญี่ปุ่น
และน่าจะยืนกรานว่า จีนบิดเบือนค่าเงินของตนเองที่จะนำไปสู่ “สงครามค่าเงิน” ต่อไป
ส่วนเกาหลีใต้ จะโดนเรื่องข้อตกลงการค้าเสรี และฟิลิปปินส์นั้นอาจได้รับผลกระทบจากการเข้มงวดเรื่องผู้อพยพ
แต่สุดท้ายแล้ว เสียงส่วนใหญ่จากนักลงทุนนั้น ทายว่า โอกาสที่ “ทรัมป์” ได้เป็น ปธน. นั้นมีน้อยมากเหลือเกิน
ที่มา : http://www.prachachat.net/news_detail.php?newsid=1471181963
FINNOMENA Hot News Digest 
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: